
Orosházi kistérség középiskoláinak beiskolázásával kapcsolatos felmérés a 2011/2012-es tanérvben

A rendszerváltás óta a magyar oktatási rendszer számos változáson esett át a közoktatási törvény folyamatos módosításainak hatására. Ennek köszönhetően az egyes iskolatípusok között jelentős teljesítménykülönbségek jelentkeznek. Megnőtt a gimnáziumok és szakközépiskolák szerepe, még a szakiskolai képzési forma társadalmilag leértékelődött. A dolgozatomban az orosházi kistérségben található négy középfokú közoktatási intézmény 9. osztályos tanulóinak körében végeztem felmérést, hogy feltárjam, melyek azok a tényezők, amelyek a beiskolázásukat befolyásolták. A legfontosabbnak a középiskola befejezése utáni tervek, a közeli lakóhely, a szülők társadalmi pozíciója és a család szociális helyzete bizonyult. A kutatásom eredményeként átfogó képet kaptam a térségben rejlő képzési lehetőségekről, a tanulók motivációjáról és a választást meghatározó tényezőkről.



